b'\n_START_ARTICLE_\nTriumph TR7\n_START_SECTION_\nKehitys\n_START_PARAGRAPH_\nVuonna 1979 esiteltiin avomalli TR7 Drophead, joka tuli ensin myyntiin Yhdysvalloissa ja my\xc3\xb6hemmin my\xc3\xb6s Britanniassa vuonna 1980._NEWLINE_Vuonna 1980 tuli vientimarkkinoille malli TR8, joka oli TR7:n Rover V8 -moottorilla varustettu versio._NEWLINE_Autosta kehitettiin my\xc3\xb6s nelosryhm\xc3\xa4n ralliauto, jossa k\xc3\xa4ytettiin aluksi Dolomite Sprintin 16-venttiilist\xc3\xa4 kahden litran moottoria. My\xc3\xb6hemmin moottoriksi vaihdettiin viritetty Rover V8._NEWLINE_Mielenkiintoinen yksityiskohta on, ett\xc3\xa4 autoon saatiin kilpailuluokitus, vaikka mallia ei ollut valmistettu viel\xc3\xa4 koskaan katuliikenteeseen V8-moottorilla. _NEWLINE_Kilpailumenestyst\xc3\xa4 ei juurikaan soraralleissa tullut, mutta asfaltilla auto oli eritt\xc3\xa4in nopea. Kuuluisimpia kuljettajia olivat muun muassa Tony Pond, Per Eklund ja Simo Lampinen.'